Wojciech Fortuna
Wojciech Fortuna (sündinud 6. augustil 1952 Zakopanes) on endine poola suusahüppaja. Fortuna tuli 1972. aasta taliolümpiamängudel Sapporos suusahüpetes suurel mäel olümpiavõitjaks. Normaalmäel sai ta 6. koha. Temast sai esimene Poola sportlane, kes võitis taliolümpiamängudel kuldmedali. Järgmise kulla Poolale võitis murdmaasuusataja Justyna Kowalczyk 2010. aastal.